KIRJALLINEN KYSYMYS E-2549/01 esittäjä(t): Jorge Hernández Mollar (PPE-DE) komissiolle. Yhteisön solidaarisuus Sierra de Mijasin alueen palauttamiseksi ennalleen.



Virallinen lehti nro 115 E , 16/05/2002 s. 0113 - 0114



KIRJALLINEN KYSYMYS E-2549/01 esittäjä(t): Jorge Hernández Mollar (PPE-DE) komissiolle (19. syyskuuta 2001) Aihe: Yhteisön solidaarisuus Sierra de Mijasin alueen palauttamiseksi ennalleen Kymmenen alkuperältään ja tavoitteiltaan erilaista yhteisöä on päättänyt perustaa Málagan Mijasin kuntaan ympäristön ja vuoriston puolesta toimivan katto-organisaation, jonka ensisijaisena tarkoituksena on palauttaa entiseen tilaansa viime heinäkuussa metsäpalojen tuhoamat alueet. Andalusian hallitus ja Mijasin kunnanhallituksen teknikot tutkivat järjestön esittämässä yhdeksänkohtaisessa luettelossa esitettyjä vaatimuksia ja niiden vaikutuksia vuoristoalueen kunnostamiseen. Metsäpalo on aiheuttanut laajan ympäristökatastrofin Mijasissa, minkä takia alueen asukkaat tarvitsevat tukea. Voiko komissio ilmoittaa, miten se voi osoittaa solidaarisuuttaan ja auttaa, jotta aikaisemmin mitä kaunein metsäalue, nykyään lohduton raiskio, palautettaisiin nopeasti entiseen tilaansa? Franz Fischlerin komission puolesta antama vastaus (25. lokakuuta 2001) Komissio haluaa korostaa, että se on myös hyvin huolestunut kuluneena kesänä unionin eteläosia ja erityisesti Espanjaa koetelleista metsäpaloista. Komissio on tietoinen tästä ongelmasta erityisesti herkillä alueilla, joiden ympäristö on erityisen arvokasta ja joita olisi siksi suojeltava Välimeren metsien ekosysteemin säilyttämiseksi. Komissio hyväksyi tässä yhteydessä 3 päivänä toukokuuta 2001 metsäpalojen torjunnasta yhteisössä 23 päivänä heinäkuuta 1992 annetun neuvoston asetuksen (ETY) N:o 2158/92(1) yhteydessä 3,4 miljoonan euron arvoisen ohjelman vuodelle 2001 metsäpalojen torjumiseksi Espanjassa. Yhteisön rahoitusosuus tästä ohjelmasta on 1,7 miljoonaa euroa. Ohjelmassa on kyse erityisesti tiedotus- ja valvontatoimien toteuttamisesta sekä teiden, palontorjuntapaikkojen ja vesipisteiden perustamisesta ja muiden ennalta ehkäisevien metsänhoitotoimien toteuttamisesta. Komissio haluaa saattaa arvoisan parlamentin jäsenen tietoon, että metsäpalojen tuhoamien alueiden entiseen tilaansa palauttamisen osalta on mahdollista saada Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta 17 päivänä toukokuuta 1999 annetun neuvoston asetuksen (EY) N:o 1257/1999(2) 30 artiklan 1 kohdan kuudennen luetelmakohdan perusteella tukea Euroopan maatalouden tuki- ja ohjausrahastosta metsätalouden tuotantomahdollisuuksien palauttamiseksi. Tukea voidaan kuitenkin myöntää vain, jos kehitysohjelma on laadittu asianmukaisesti ja edellyttäen, että EMOTR:sta saadut määrärahat, sellaisina kuin ne on määritelty aluekehitystä koskevassa yhteisön tukikehyksessä vuosille 20002006, tavoite 1 -alueilla ovat riittävät sellaisten töiden tukemiseksi, joilla on tarkoitus korjata kyseisen luonnonkatastrofin aiheuttamat tuhot. Aluesuunnittelun monivuotisuus ei tee siitä muuttumatonta, vaan sen on päinvastoin kaiken aikaa mukauduttava tosiasiallisiin tilanteisiin, jotta lopulliset tavoitteet alueen maaseudun kehittäminen ja alueen kokonaisvaltainen kehittäminen saavutettaisiin. Euroopan aluekehitysrahastosta (EAKR) voidaan myöntää Andalusialle täydentävää tukea luonnon suojelemista ja uudistamista koskevia toimia varten Andalusian yhdennettyyn toimintaohjelmaan vuosina 20002006 kuuluvan toimintalinjan Ympäristö, luonto ja vesivarat perusteella. Lisäksi toimintaohjelman ohjelma-asiakirjan täydennyksessä määrätään saman toimintalinjan osalta metsätaloudelle 1,76 miljoonaa euroa, joista EMOTR:n yhteisrahoitusosuus on 1,23 miljoonaa euroa (70 % koko määrästä). Toissijaisuusperiaatteen mukaisesti konkreettisten hankkeiden valinta yhteisrahoitukseen kuuluu jäsenvaltioiden toimivaltaan, ja se tehdään erityisesti ohjelmasuunnittelun yhteydessä täsmennettyjen tarkkojen valintakriteerien ja tärkeysjärjestyksen mukaisesti. Näin ollen ohjelman hallinnoinnista ja jatkamisesta vastaavien alueviranomaisten tehtävänä on ottaa tarvittaessa tämä tukitoimenpide huomioon, jos ne katsovat sen välttämättömäksi. (1) EYVL L 217, 31.7.1992. (2) EYVL L 160, 26.6.1999.